Logo

Description automatically generated

# **Innkalling**

|  |  |
| --- | --- |
| **Utval:** | **Sykkylven kontrollutval** |
| **Møtestad:** | Sykkylven rådhus |
| **Dato:** | 10.09.2025 |
| **Tidspunkt:** | 13:30 |

Den som har lovleg forfall eller vil ha vurdert habilitet til ei eller fleire av sakene, må melde frå snarast mogleg til sekretariatet på e-post: [post@sksiks.no](mailto:post@sksiks.no) eller på telefon 90741399

Varamedlem møter etter nærare beskjed frå sekretariatet.

|  |  |  |
| --- | --- | --- |
| Sakliste | |  |
| PS 16/25 | Godkjenning av innkalling og sakliste, protokoll frå forrige møte |  |
| PS 17/25 | Rapport frå forvaltningsrevisjon 2025 innan personalressursforvaltning |  |
| PS 18/25 | Revisjons- og kommunikasjonsplan årsrekneskap 2025 |  |
| PS 19/25 | Rapport frå forenkla etterlevingskontroll 2024 - attestasjon og tilvising |  |
| PS 20/25 | Forenkla etterlevingskontroll 2025 - vurdering av risiko |  |
| PS 21/25 | Budsjettramme kontrollarbeidet 2026 |  |
| PS 22/25 | Orienteringar |  |
| PS 23/25 | Meldingar og skriv |  |
| MS 12/25 | Fagkonferanse og årsmøte 2025 Forum for kontroll og tilsyn |  |
| MS 13/25 | Nyhetsbrev juni 2025 - Forum for kontroll og tilsyn |  |
| MS 14/25 | Protokoll frå Attvin si generalforsamling 05.06.2025 |  |

Ålesund, 03.09.2025

|  |  |
| --- | --- |
| Leonhard Vårdal | Solveig Kvamme |
| Leiar kontrollutval | Seniorrådgivar SKS IKS |

|  |  |  |
| --- | --- | --- |
| Logo  Description automatically generated | Vår ref. | 25/77 - 1 |
| Saksbehandlar | Solveig Kvamme |
|  |  |

# Saksframlegg

|  |  |  |
| --- | --- | --- |
| Saksnr. | Utval | Møtedato |
| PS 16/25 | Sykkylven kontrollutval | 10.09.2025 |

## Godkjenning av innkalling og sakliste, protokoll frå forrige møte

**Sekretariatet si innstilling:**

Kontrollutvalet godkjenner innkalling og sakliste. Samt møteprotokoll frå forrige møte slik den ligg føre.

|  |
| --- |
| **Vedlegg** |
| Møteprotokoll - Sykkylven kontrollutval - 30.04.2025 |

|  |  |  |
| --- | --- | --- |
| Logo  Description automatically generated | Vår ref. | 25/8 - 6 |
| Saksbehandlar | Solveig Kvamme |
|  |  |

# Saksframlegg

|  |  |  |
| --- | --- | --- |
| Saksnr. | Utval | Møtedato |
| PS 17/25 | Sykkylven kontrollutval | 10.09.2025 |

## Rapport frå forvaltningsrevisjon 2025 innan personalressursforvaltning

## Sykkylven kommune

**Sekretariatet si innstilling:**

Kontrollutvalet har gjennomført forvaltningsrevisjon innan personalressursforvaltning i Sykkylven kommune og rår kommunestyret å gjere slikt vedtak:

1. Kommunestyret sluttar seg til dei tilrådingar som revisor gjev, i rapport frå forvaltningsrevisjon innan personalressursforvaltning  
2. Kommunedirektøren bør merke seg konklusjonane og tilrådingane i rapporten, og ta omsyn til desse i arbeidet med kommunen sin arbeidsgivarstrategi.   
3. Kommunedirektøren bør rapportere skifteleg til kontrollutvalet om tilrådingar som er gjennomført, under arbeid og planlagt, innan utgangen av januar 2026.

**Bakgrunnsinformasjon:**

Forvaltningsrevisjon er eit av dei verktøya som kommunestyret ved kontrollutvalet skal nytte, for å sikre at kommunen på best mogeleg måte tek omsyn til innbyggarane sine behov og rettar.

Å sørge for at forvaltningsrevisjonar vert gjennomførte er ei av dei pålagde oppgåvene til kontrollutvalet. Gjennom ein forvaltningsrevisjon kan kontrollutvalet undersøkje om kommunen etterlever regelverk, når fastsette mål, og om ressursane blir forvalta på ein effektiv måte.

Sykkylven kontrollutval bestilte, i tråd med den vedtekne plan for forvaltningsrevisjon, ein prosjektplan frå revisjonen på personalressursforvaltning. Denne vart lagt fram for og drøfta med kontrollutvalet 12.03.2025. Kontrollutvalet gav sine innspel til revisor slik at dei vart tatt med inn i arbeidet med forvaltningsrevisjonen.

Formålet med denne forvaltningsrevisjonen var å undersøke korleis Sykkylven kommune arbeider med å rekruttere og behalde kvalifisert personell. Og undersøke korleis kommunen arbeider med arbeidsmiljø, førebygging og oppfølging av sjukefråvær. Kontrollutvalet og revisor var einige om å avgrense dette til områda helse og oppvekst.

Problemstillingane som revisor utarbeida og som kontrollutvalet godkjente når prosjektplanen vart vedteken er:

1. Korleis arbeider Sykkylven kommune med kompetanse, rekruttering og bemanning innan helse og omsorg, og oppvekst?
2. Korleis arbeider Sykkylven kommune for førebygging og oppfølging av sjukefråvær?

Frå Møre og Romsdal Revisjon SA har oppdragsansvarleg/fagansvarleg forvaltningsrevisor Ingrid Walstad Larsen og forvaltningsrevisor Jorunn Hoås Rødal utført revisjonen.

**Vurdering:**

Møre og Romsdal Revisjon SA har levert ein rapport som set lys på dei områda kontrollutvalet har bestilt revisjon på, innan personalressursforvaltning i Sykkylven kommune.

Revisor kjem i rapporten  med nokre konklusjonar og tilrådingar, knytt til dei funna som er gjort. Sekretariatet vurderer det som naturleg at kontrollutvalet byggjer sin uttale på revisor sine råd, når utvalet skal gje si tilråding til kommunestyret.

I rapporten kjem det greitt fram kva metode som er nytta og korleis revisor har gjennomført forvaltningsrevisjonen. Arbeidet er utført innan avtalt ressursramme og tidsramme.

Kontrollutvalet bør merke seg at revisor har hatt nokre utfordringar med å få ut nødvending kontaktinformasjon knytt til gjennomføring av spørjeundersøkinga.  Dette er omtalt på side 10 i rapporten.

Når kontrollutvalet på vegne av kommunestyret ber revisor utføre ei slik kontrollhandling, så er det ei forventning om at revisor får ut den informasjonen dei treng utan mange purringar. Målet med ein forvaltningsrevisjon er å medverke til læring og forbetring knytt til tenesteproduksjonen til kommunen. Det er viktig at alle ledd i administrasjonen prioriterer å bidra best mogeleg, til dei kontrollhandlinger som kontrollutvalet gjennomfører på vegne av kommunestyret.

Kommunedirektøren har fått rapporten både til faktasjekk og til høyring. Kommunedirektøren hadde ingen merknader til den endelege rapporten.

Sekretariatet si vurdering er at problemstillingane er svart ut og at forvaltningsrevisjonen er gjennomført i tråd med bestillinga og framlagt prosjektplan.

Sekretariatet vil rådgi kontrollutvalet til å støtte opp om revisor sine konklusjonar og råd, og gjere sitt vedtak med bakgrunn i desse.

Tilrådingane frå revisor er:

1. Gjennomføre og følgje opp medarbeidarsamtalar i alle einingar.
2. Gjennomføre systematisk kompetansekartlegging i einingar som ikkje har innført dette.
3. Sikre at det blir utarbeidd oppfølgingsplanar, gjennomført dialogmøte og arbeidd med tiltak ihht. til kommunens rutinar, slik at det blir lik praksis mellom einingar i sjukefråværsarbeidet.
4. Nytte dei tilsette sine tilbakemeldingar om dei mest vesentlege forbetringspunkta i sjukefråværsoppfølginga som grunnlag for vidareutvikling av det førebyggande HMS-arbeidet.
5. Bruke innspel frå dei tilsette om rekrutteringstiltak og etter- og vidareutdanning som kunnskapsgrunnlag for vidare utvikling av kompetanse- og rekrutteringsarbeidet.
6. Kartleggje om det er behov for tiltak i einingar/avdelingar der det er særleg risiko for arbeidsmiljøutfordingar, t.d. ved høg turnover eller der fleire tilsette rapporterer at dei vurderer å slutte.

Kontrollutvalet skal med heimel i kommunelova § 23-5 og kontrollutvals- og revisjonsforskrifta § 4 rapportere til kommunestyret om gjennomført forvaltningsrevisjon og resultatet av denne. Departementet legg til grunn at slik rapportering skal skje utan ugrunna opphald.   
  
  
Rapporten saman med kontrollutvalet si saksutgreiing og vedtak, vert snarast sendt over til administrasjonen, med ei forventning om at den vert handsama som eiga sak i førstkomande kommunestyremøte.

Det er vanleg at leiar og/eller revisor presenterer rapporten og at leiar legg fram kontrollutvalet si vurdering for kommunestyret, etter avtale med ordførar. Revisor har møteplikt i kommunestyret når slike rapportar skal handsamast.

|  |
| --- |
| **Vedlegg** |
| Forvaltningsrevisjonsrapport 2025 Personalressursforvaltning |

|  |  |  |
| --- | --- | --- |
| Logo  Description automatically generated | Vår ref. | 21/108 - 10 |
| Saksbehandlar | Solveig Kvamme |
|  |  |

# Saksframlegg

|  |  |  |
| --- | --- | --- |
| Saksnr. | Utval | Møtedato |
| PS 18/25 | Sykkylven kontrollutval | 10.09.2025 |

## Revisjons- og kommunikasjonsplan årsrekneskap 2025

## Sykkylven kommune

**Sekretariatet si innstilling:**

Kontrollutvalet tek den framlagte plan for revisjon av og kommunikasjon rundt årsrekneskap 2025,  til vitande.

**Bakgrunnsinformasjon:**

Kontrollutvalet har ansvar for å sjå til at kommunen blir revidert på ein forsvarleg måte. For å oppfylle denne oppgåva er det avgjerande at revisor rapporterer tilstrekkeleg til kontrollutvalet om revisjonsarbeidet.   
Ein god dialog og felles forståing mellom kontrollutval og revisor, er viktige føresetnader for å sikre at revisjonsarbeidet vert utført på ein forsvarleg måte.

Kontrollutvalet si oppfølging av påjå-ansvaret omfattar aktivitetar knytt til oppfølging av revisor sitt arbeid, som mellom anna: 

* revisor si erklæring om uavhengigheit
* kvalitetskontroll av revisor sitt arbeid
* avtaler mellom kontrollutval og revisor
* engasjementsbrev for revisjonsoppdraget
* strategi og plan for revisjonsarbeidet med risikovurderingar
* revisjonsrapportar, både interimrapportar og etterlevingskontroll
* nummererte brev frå revisor

Departementet uttaler i Kontrollutvalsboka at godt samspel mellom revisor, sekretariat, kontrollutval og administrasjon er sentralt for å leggje til rette for ein effektiv og tillitsvekkjande revisjon. Det må vere ein jamn og god dialog mellom revisjonen, sekretariatet, kontrollutvalet og administrasjonen.

**Vurdering:**

Det er eit krav at revisor skal utarbeide ein plan for korleis revisjonen skal gjennomførast. Denne planen byggjer på ein overordna revisjonsstrategi som skildrar føremål og omfang på revisjonen, når revisjonen skal utførast og kva vinkling denne skal ha. 

Oppfølging av dei utfordringar ein såg ved årsrevisjonen sist, bør vere tatt høgde for i planen. Revisor har med i planen ei oversikt over oppfølging av den nummererte kommunikasjonen som revisor har hatt med kontrollutvalet.

Revisjonsplanen og -strategien byggjer på ei vurdering av risiko- og vesentlegheit, der forhold som endringar i oppgåver, tenester og organisering i kommunen, samt tidlegare revisjonar, inngår.   
  
Revisor vil orientere kontrollutvalet i møtet, om revisjonsstrategi, plan for revisjonsarbeidet og dei risikovurderingane denne byggjer på.

|  |
| --- |
| **Vedlegg** |
| Revisjons og kommunikasjonsplan 2025 - Sykkylven kommune |
| Oppdragsansvarleg revisor si vurdering av sjølvstende 2025 - Sykkylven kommune |

|  |  |  |
| --- | --- | --- |
| Logo  Description automatically generated | Vår ref. | 25/12 - 5 |
| Saksbehandlar | Solveig Kvamme |
|  |  |

# Saksframlegg

|  |  |  |
| --- | --- | --- |
| Saksnr. | Utval | Møtedato |
| PS 19/25 | Sykkylven kontrollutval | 10.09.2025 |

## Rapport frå forenkla etterlevingskontroll 2024 - attestasjon og tilvising

## Sykkylven kommune

**Sekretariatet si innstilling:**

Kontrollutvalet tek revisor sin uttale og rapport om forenkla etterlevingskontroll 2024 med attestasjon og tilvisning i Sykkylven kommune, til vitande.

**Bakgrunnsinformasjon:**

Gjennom ein forenkla etterlevingskontroll skal revisor bidra til å sikre at kommunen følgjer reglar og vedtak for økonomiforvaltinga innan eit avgrensa område. Arbeidet skal byggje på ei vurdering av risiko og kva som er viktig, og vurderinga skal leggjast fram for kontrollutvalet.

Revisor skal innan 30. juni gje ein skriftleg uttale til kontrollutvalet, med kopi til kommunedirektøren, om resultatet av den forenkla etterlevingskontrollen.  
Revisor nyttar eit standard rammeverk og internasjonale revisjonsstandarer ved utføring av forenkla etterlevingskontroll.  
  
Forenkla etterlevingskontroll erstattar ikkje den ordinære rekneskapsrevisjonen, men kan sjåast på som eit supplement i forlengelsen.   
  
Målet med kontrollen er å bidra til å førebygge og avdekke alvorlege feil og manglar i viktige delar av økonomiforvaltninga, som ikkje alltid blir kontrollert i den finansielle revisjonen.

For kontrollutvalet sin del er ansvaret avgrensa til å sjå etter at den vert gjennomført, og halde seg orientert om resultatet.

Resultatet frå ein forenkla etterlevingskontroll kan nyttast som eit grunnlag for kontrollutvalet, for å vurdere om det er behov for andre kontrollhandlingar innan området. Kontrollen er meint å styrke grunnlaget for at kontrollutvalet kan ivareta ansvaret for å føre kontroll med at økonomiforvaltninga skjer i samsvar med føresegner og vedtak.

**Vurdering:**

Det er revisor som avgjer kva område som skal kontrollerast gjennom ein forenkla etterlevingskontroll. Revisor valgte for 2024  å sjå på etterleving av rutiner og reglement for attestasjon og tilvisning.

Revisor skal planlegge og gjennomføre oppdraget for å oppnå moderat tryggleik for kor vidt det ligg føre vesentlege feil eller manglar ved etterleving av føresegner og vedtak i kommunen si forvalting av økonomi knytt til attestasjon og tilvising. Revisor viser kontrollutvalet gjennom sin rapport at oppdraget er gjennomført på ein tilfredstillande måte.

Uttalen frå revisor er motteken innan fristen. Revisor har ikkje teke noko atterhald på bakgrunn av dei utførte kontrollhandlingane og gjev følgjande uttale:

*Basert på de utførte handlingene og innhentede bevis er vi ikke blitt oppmerksomme på noe som gir grunn til å tro at Sykkylven kommune ikke i det alt vesentlige har etterlevd rutiner og reglement for attestasjon og anvisning.*

|  |
| --- |
| **Vedlegg** |
| Revisor sin rapport etterlevingskontroll 2024 - attestasjon og tilvising |
| Revisor sin uttale etterlevingskontroll 2024 - attestasjon og tilvisning |

|  |  |  |
| --- | --- | --- |
| Logo  Description automatically generated | Vår ref. | 25/75 - 2 |
| Saksbehandlar | Solveig Kvamme |
|  |  |

# Saksframlegg

|  |  |  |
| --- | --- | --- |
| Saksnr. | Utval | Møtedato |
| PS 20/25 | Sykkylven kontrollutval | 10.09.2025 |

## Forenkla etterlevingskontroll 2025 - vurdering av risiko

**Sekretariatet si innstilling:**

Kontrollutvalet tek revisor si risikovurdering til vitande og støttar valet av område for forenkla etterlevingskontroll

**Bakgrunnsinformasjon:**

Gjennom ein forenkla etterlevingskontroll skal revisor bidra til å sikre at kommunen følgjer reglar og vedtak for økonomiforvaltinga innan eit avgrensa område. Arbeidet skal byggje på ei vurdering av risiko og kva som er viktig, og vurderinga skal leggjast fram for kontrollutvalet.

Innan 30. juni skal revisor gje ein skriftleg uttale til kontrollutvalet, om resultatet av den forenkla etterlevingskontrollen. Revisor nyttar eit standard rammeverk og internasjonale revisjonsstandarer ved utføring av forenkla etterlevingskontroll.  
  
Forenkla etterlevingskontroll erstattar ikkje den ordinære rekneskapsrevisjonen, men kan sjåast på som eit supplement i forlengelsen.   
Målet med kontrollen er å bidra til å førebygge og avdekke alvorlege feil og manglar i viktige delar av økonomiforvaltninga som ikkje alltid blir kontrollert i den finansielle revisjonen.

For kontrollutvalet sin del er ansvaret avgrensa til å sjå etter at den vert gjennomført, og halde seg orientert om resultatet. Det er ein del av kontrollutvalet si påsjåar-rolle.

**Vurdering:**

Det er revisor som avgjer kva område som skal kontrollerast gjennom ein forenkla etterlevingskontroll, med bakgrunn i ei risiko- og vesentlegvurdering. Revisor identifiserer område i økonomiforvaltinga der det er størst behov for at føresegner og vedtak blir følgde, avhengig av kva konsekvensar manglande etterleving kan få.

Revisor vil i møtet 10.09.2025 presentere si risiko- og vesentlegvurdering.  Denne gir grunnlag for dialog mellom revisor og kontrollutval om kva revisor vil og bør følgje opp. Kontrollutvalet kan gje innspel til vurderinga, men det er revisor som vel ut området for den forenkla etterlevingskontrollen.

I revisor si risiko- og vesentlegvurdering er det tatt med ei oversikt over kva områder det har vore forenkla etterlevingskontroll på dei siste åra.

|  |
| --- |
| **Vedlegg** |
| Forenklet etterlevingskontroll 2025 - revisor si risikovurdering |

|  |  |  |
| --- | --- | --- |
| Logo  Description automatically generated | Vår ref. | 22/105 - 13 |
| Saksbehandlar | Solveig Kvamme |
|  |  |

# Saksframlegg

|  |  |  |
| --- | --- | --- |
| Saksnr. | Utval | Møtedato |
| PS 21/25 | Sykkylven kontrollutval | 10.09.2025 |

## Budsjettramme kontrollarbeidet 2026

## Sykkylven kontrollutval

**Sekretariatet si innstilling:**

Sykkylven kontrollutval sitt samla budsjettframlegg for kontrollarbeidet 2026 i Sykkylven kommune er på **kr** **1 680 000** fordelt slik:

* Kontrollutvalet sitt arbeid (inkl. møtegodtgjersle) kr 192 000
* Sekretariatstenester (eigardel) kr 438 000
* Rekneskapsrevisjon kr  680 000
* Forvaltningsrevisjon kr 370 000

Kontrollutvalet føreset at utvalet vert gjort kjent med vedtatt budsjettramme for kontrollarbeidet, når kommunestyret har vedteke det samla årsbudsjettet 2026 for Sykkylven kommune.

**Bakgrunnsinformasjon:**

Kontrollutvalet skal utarbeide eit framlegg til budsjett for kontrollarbeidet.    
I uttrykket kontrollarbeid inngår utgifter til:

* kontrollutvalet sin eigen aktivitet
* sekretariatstenesta for kontrollutvalet
* alle revisjonstenester som er lovpålagte eller som vert bestilt av kontrollutvalet på vegne av kommunestyret

Kontrollutvalet sitt budsjettframlegg for kontrollarbeidet skal uendra følgje budsjettsaka, frå behandling i formannskapet til vedtak i kommunestyret.   
Kommunelova er tydeleg på at det skal kome klart fram for kommunestyret kva kontrollutvalet har foreslått.   
Denne prosessen sikrar at kontrollutvalet si uavhengigheit vert oppretthalden, og at utvalet sitt budsjettframlegg ikkje vert endra eller påverka av kommunedirektør eller formannskap.

Sykkylven kommune er medeigar i Sunnmøre kontrollutvalsekretariat IKS (SKS IKS) og kommunestyret har valt dette selskapet som sekretariat for kontrollutvalet. Det er representantskapet for SKS IKS som vedtek eigarskapsdelen for kvar enkelt eigarkommune.   
  
Kommunestyret har valt eigenrevisjon som revisjonsordning og Møre og Romsdal Revisjon SA (MRR) som revisor. MRR fakturerer utførte revisjonshandlingar ut frå medgått tid, og med fastsette timesatsar som revisjonsselskapet sitt årsmøte vedtek. Sykkylven kommune er medlem i samvirkeføretaket.

Revisjonstenestene omfattar rekneskapsrevisjon og andre kontrollhandlingar som er fastsett i lov eller med heimel i lov. Kontrollutvalet bestiller forvaltningsrevisjonar og eigarskapskontroll i samsvar med dei planar som kommunestyret har vedteke. Utvalet kan bestille andre kontrollhandlingar som t.d. undersøkingar at avgrensa områder/tema. Og kommunestyret kan be kontrollutvalet om å utføre andre kontrolloppdrag.

**Vurdering:**

Revisjonstenester

Sekretariatet har motteke eit budsjettgrunnlag frå MRR, på dei tenestene som revisjonen skal levere. Dette byggjer på erfaringstal frå tidlegare år og på bakgrunn av årsmøtet sine vedtekne satsar for selskapet

Når det gjeld rekneskapsrevisjon så vert tidsbruken påverka av kor godt kvalitetssikra årsrekneskapen er frå kommunen si side når den vert levert til fristen 22. februar. Og kor godt kommunen følgjer opp dei innspel revisor gjev gjennom revisjonsarbeidet. Det same gjeld den lovpålagte årsmeldinga (årsberetninga) som skal leverast innan 30. mars.

Forvaltningsrevisjon og eigarskapskontroll utfører revisor på bestilling frå kontrollutvalet, i samsvar med vedteken Plan for forvaltningsrevisjon og Plan for eigarskapskontroll. Det er her kontrollutvalet har sitt handlingsrom når dei bestiller sine kontrollhandlingar. Kommunestyret kan vedta å be kontrollutvalet bestille andre kontrollhandlingar men då må det følgje med ekstra midlar frå kommunestyret.

Med dette som utgangspunkt er det lagt til grunn ei samla budsjettramme på kr 1 050 000 for revisjonsarbeid i Sykkylven kommune.

Sekretariatsteneste

Sykkylven kommunestyre nyttar Sunnmøre kontrollutvalsekretariat IKS (SKS IKS) som sekretariat for kontrollutvalet. Det er representantskapet (eigarmøtet) i selskapet som fastset eigardelane. Dette vert gjort på eigarmøtet i oktober. Den eigardelen som vert lagt til grunn i dette budsjettframlegget, er difor dagleg leiar sitt framlegg til styret.

Eigardelen i SKS IKS for Sykkylven kommune 2026 er sett til kr438 000.

Kontrollutvalet sitt eige arbeid:

Talet møter for kontrollutvalet byggjer på erfaringar frå tidlegare år, og dei siste åra har det vore fem møter.   
Satsane for møtegodtgjersle er heimla i Sykkylven kommune sitt reglement for folkevalde sine arbeidsvilkår med tilhøyrande forskrift.   
For fem møter i 2026 vert godtgjersla budsjettert til kr100 000.  
  
Kvaliteten på kontrollarbeidet vert påverka av om kontrollutvalet får høve til å halde seg oppdatert på det som rører seg nasjonalt i kontrollfaget. Det å delta i samlingar med andre kontrollutval lokalt og nasjonalt, er særs nyttig med tanke på kompetansebygging og erfaringsutveksling.

Kontrollutvalet får tilgang til nasjonale faglege ressursar gjennom medlemskap og informasjon frå dei to kompetanseorganisasjonane for kontroll og tilsynsarbeid; NKRF - kontroll og revisjon, og FKT - Forum for kontroll og tilsyn.   
I budsjettframlegget vert det sett opp kr 92 000

Samla budsjett for kontrollutvalet sitt eige arbeid (godtgjersle og andre utgifter) vert sett til kr 192 000.

|  |  |
| --- | --- |
| Kontrollutvalet sitt eige arbeid | Kr 192 000 |
| Sekretariatstenester SKS IKS  (eigardel) | Kr 438 000 |
| Rekneskapsrevisjon MRR, etter § 24 | Kr  680 000 |
| Forvaltningsrevisjon/eigarskapskontroll MRR, etter §§ 23-3 og 23-4 | Kr 370 000 |
| **Samla budsjettramme kontrollarbeidet Sykkylven** | Kr 1 680 000 |

**Heimelsgrunnlag:**

Kommunelova § 14-3 tredje ledd  
Kommunelova § 23   
Kommunelova § 24   
Forskrift om kontrollutval og revisjon § 2  
Kommunal og distriktsdepartementet sin rettleiar Kontrollutvalsboka

|  |  |  |
| --- | --- | --- |
| Logo  Description automatically generated | Vår ref. | 25/77 - 2 |
| Saksbehandlar | Solveig Kvamme |
|  |  |

# Saksframlegg

|  |  |  |
| --- | --- | --- |
| Saksnr. | Utval | Møtedato |
| PS 22/25 | Sykkylven kontrollutval | 10.09.2025 |

## Orienteringar

**Sekretariatet si innstilling:**

Kontrollutvalet tek orienteringane til vitande.

|  |  |  |
| --- | --- | --- |
| Logo  Description automatically generated | Vår ref. | 25/77 - 3 |
| Saksbehandlar | Solveig Kvamme |
|  |  |

# Saksframlegg

|  |  |  |
| --- | --- | --- |
| Saksnr. | Utval | Møtedato |
| PS 23/25 | Sykkylven kontrollutval | 10.09.2025 |

## Meldingar og skriv

|  |  |
| --- | --- |
| **Underliggande saker** | |
| 12/25 | Fagkonferanse og årsmøte 2025 Forum for kontroll og tilsyn |
| 13/25 | Nyhetsbrev juni 2025 - Forum for kontroll og tilsyn |
| 14/25 | Protokoll frå Attvin si generalforsamling 05.06.2025 |

|  |  |  |
| --- | --- | --- |
| Logo  Description automatically generated | Vår ref. | 23/1 - 28 |
| Saksbehandlar | Solveig Kvamme |
|  |  |

# Saksframlegg

|  |  |  |
| --- | --- | --- |
| Saksnr. | Utval | Møtedato |
| MS 12/25 | Sykkylven kontrollutval | 10.09.2025 |

## Fagkonferanse og årsmøte 2025 Forum for kontroll og tilsyn

**Sekretariatet si innstilling:**

Kontrollutvalet tek meldinga til vitande.

**Bakgrunnsinformasjon:**

Leiar i kontrollutvalet Leonhard Vårdal, deltok på Forum for kontroll og tilsyn sin fagkonferanse 2025 den 3.-4. juni og representerte Sykkylven på årsmøtet 3. juni.

|  |
| --- |
| **Vedlegg** |
| Protokoll årsmøte 2026 Forum for kontroll og tilsyn |

|  |  |  |
| --- | --- | --- |
| Logo  Description automatically generated | Vår ref. | 23/1 - 26 |
| Saksbehandlar | Solveig Kvamme |
|  |  |

# Saksframlegg

|  |  |  |
| --- | --- | --- |
| Saksnr. | Utval | Møtedato |
| MS 13/25 | Sykkylven kontrollutval | 10.09.2025 |

## Nyhetsbrev juni 2025 - Forum for kontroll og tilsyn

**Sekretariatet si innstilling:**

Kontrollutvalet tek meldinga til vitande.

**Bakgrunnsinformasjon:**

Vedlagt er nyhetsbrev juni 2025 frå Forum for kontroll og tilsyn

|  |
| --- |
| **Vedlegg** |
| Nyhetsbrev juni 2025 frå Forum for kontroll og tilsyn |

|  |  |  |
| --- | --- | --- |
| Logo  Description automatically generated | Vår ref. | 22/83 - 24 |
| Saksbehandlar | Solveig Kvamme |
|  |  |

# Saksframlegg

|  |  |  |
| --- | --- | --- |
| Saksnr. | Utval | Møtedato |
| MS 14/25 | Sykkylven kontrollutval | 10.09.2025 |

## Protokoll frå Attvin si generalforsamling 05.06.2025

**Sekretariatet si innstilling:**

Kontrollutvalet tek meldinga til vitande.

**Bakgrunnsinformasjon:**

Protokollen og andre dokument frå Attvin si generalforsamling som vart halden 5. juni, er lagt ved som informasjon

|  |
| --- |
| **Vedlegg** |
| Protokoll frå generalforsamling 05.06.2025 - Attvin AS |
| Strategi Attvin generalforsamling juni 2025 |
| Økonomi 2024 Attvin generalforsamling 5 juni 2025 |
| EY Presentasjon generalforsamling 050625 |